Finestras (en catalán Finestres) ye un lugar aragonés en lo municipio de Viacamp i Lliterà en la comarca de Ribagorza y provincia de Uesca.

Cheografía
Lo lugar de Finestras se troba situato a 511 metros d'altaria sobre lo ran de la mar, a man d'una ralla crebata (Les Dents de Finestres), que li da nombre.

Toponimia
Lo toponimo Finestras s'explica por los espacios estreitos verticals que bi ha crebando una ralla, y que permiten veyer lo que bi ha dezaga.

Historia
Seguntes Agustín Ubieto Arteta, la primer cita historica de lo lugar ye en 1092, recullita en la edición por Antonio Ubieto Arteta de lo Cartulario de Santa Cruz de la Serós, en Textos Medievales, 19 (Valencia, 1966), y documenta las formas Finextris y Fenestrellas.

Puestos d'intrés
Castiello de Finestras
Ermita de Sant Vicent
Ermita de Sant Marcos
Ilesia de Santa María
Torre de Vira u Torre de Vilot
Finestras